Държавен вестник, бр. 32, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  32
по приемна грижа се определят с наредба 
на Министерския съвет по предложение на 
министъра на труда и социалната политика.“
4. В чл. 34а:
а) в ал. 1 след думата „грижа“ се поставя 
запетая и се добавя „като мярка за закрила 
на детето по чл. 4, ал. 1“;
б) алинея 2 се изменя така:
„(2) Семействата на роднини или близки, 
кандидатите за приемни семейства и утвър-
дените приемни семейства могат да бъдат 
подкрепяни чрез социалната услуга „приемна 
грижа“.“;
в) създават се ал. 3 и 4:
„(3) Социалната услуга „приемна грижа“ 
включва дейности по набиране и оценяване 
на кандидати за приемни семейства, обучение, 
взаимно адаптиране, подкрепа и наблюдение 
на отглеждането на детето.
(4) Доставчик на социалната услуга „прием-
на грижа“ може да бъде дирекция „Социално 
подпомагане“, общината или лицензиран дос-
тавчик на социална услуга за деца съгласно 
чл. 43б.“
§ 8. Всички професионални приемни се-
мейства, които имат сключен трудов договор 
с директор на дирекция „Социално подпома-
гане“ към датата на влизане в сила на този 
закон, имат право да поискат промяна на 
договора с избрания доставчик на социална 
услуга „приемна грижа“. В случай че прием-
ното семейство не желае промяна на трудо-
вия договор, неговото действие се запазва до 
изтичането на посочения в него срок.
§ 9. Министерският съвет приема необхо-
димите изменения в Правилника за прилагане 
на Закона за закрила на детето и в наредбата 
по чл. 31, ал. 6 от Закона за закрила на детето 
в срок до три месеца от влизането в сила на 
този закон.
§ 10. Министерският съвет приема необхо-
димите изменения в Устройствения правил-
ник на Агенцията за социално подпомагане 
в срок до един месец от влизането в сила на 
този закон.
§ 11. Министерският съвет приема необхо-
димите изменения в Правилника за прилагане 
на Закона за социално подпомагане в срок до 
три месеца от влизането в сила на този закон.
§ 12. Министърът на труда и социалната 
политика издава наредба за кариерното раз-
витие на социалните работници в срок до 
6 месеца от влизането в сила на този закон.
§ 13. Законът влиза в сила от деня на об-
народването му в „Държавен вестник“.
Законът е приет от 41-ото Народно съб­
рание на 11 април 2012 г. и е подпечатан с 
официалния печат на Народното събрание.
За председател на Народното събрание: 
Анастас Анастасов
4049
УКАЗ № 161
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за допълнение на Закона за морските 
пространства, вътрешните водни пътища и 
пристанищата на Република България, приет 
от ХLI Народно събрание на 11 април 2012 г.
Издаден в София на 19 април 2012 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за допълнение на Закона за морските прос-
транства, вътрешните водни пътища и прис-
танищата на Република България (обн., ДВ, 
бр. 12 от 2000 г.; изм., бр. 111 от 2001 г., бр. 24 
и 70 от 2004 г., бр. 11 от 2005 г., Решение № 5 
на Конституционния съд от 2005 г. – бр. 45 
от 2005 г.; изм., бр. 87, 88, 94, 102 и 104 от 
2005 г., бр. 30, 36, 43, 65, 99 и 108 от 2006 г., 
бр. 41, 54 и 109 от 2007 г., бр. 67, 71, 98 и 108 
от 2008 г., бр. 47 и 81 от 2009 г., бр. 61 и 88 
от 2010 г. и бр. 23 от 2011 г.)
§ 1. В глава четвърта, раздел IV се създават 
чл. 112е и 112ж:
„Чл. 112е. (1) По предложение на министъра 
на транспорта, информационните технологии 
и съобщенията, с решение на Министерския 
съвет върху морското дъно и дъното на бъл-
гарския участък и крайбрежната заливаема 
ивица на р. Дунав може да се учреди право на 
строеж в полза на община за изграждане или 
разширение на рибарско пристанище по чл. 107 
или на специализиран обект за обслужване 
на риболовни дейности по чл. 111а, както и 
свързаните с тях брегозащитни съоръжения за 
предпазване от вредното въздействие на водите.
(2) Правото на строеж по ал. 1 се учредява, 
когато това е необходимо за изграждане или 
разширение на национален обект по смисъла на 
Закона за държавната собственост или за трай-
но задоволяване на обществени потребности.
(3) Правото на строеж по ал. 1 се учредява 
безвъзмездно.
(4) Подробният устройствен план по Закона 
за устройство на територията се одобрява от 
министъра на регионалното развитие и бла-
гоустройството, който издава и разрешение 
за строеж за изграждането или разширението 
на обектите по ал. 1.
(5) Към проекта на подробен устройствен 
план по ал. 4 се изработва и прилага специ-
ализирана схема, с която се определят:
1. пристанищната акватория;
2. разположението на пристанищните 
съоръжения, включително плаващите съо-
ръжения;